**Informare privind ProtecȚia datelor cu caracter personal**

**1. PREZENTARE GENERALĂ**

Regulamentul (UE) nr. 679/2016, al Parlamentului European și al Consiliului Uniunii Europene, privind protecția persoanelor fizice în ceea ce privește prelucrarea datelor cu caracter personal și privind libera circulație a acestora (GDPR), a intrat în vigoare la data de 25 mai 2018, prevederile sale devenind astfel aplicabile.

În conformitate cu dispozițiile Legii nr. 190/2018 pentru protecția persoanelor cu privire la prelucrarea datelor cu caracter personal și libera circulație a acestor date și a GDPR, CERONAV are obligația de a administra în condiții de siguranță datele personale care ne sunt furnizate.

**2. IDENTITATEA OPERATORULUI**

În anul 2003, conform OG 33/2003 și HG 449/2003, Centrul de Perfecționare a Personalului din Marina Civilă și Calificare Personal Exploatare Portuară (CPPMC) fuzionează cu Centrul de Perfecționare a Personalului din Navigația Fluvială din Galați (CPPNF) devenind Centrul Român pentru Pregătirea și Perfecționarea Personalului din Transporturi Navale – CERONAV, denumire pe care o poartă și în prezent.

CERONAV a fost desemnat ca organism național de instruire în vederea perfecționării navigatorilor ce servesc la bordul navelor maritime pentru atingerea nivelului minim de pregatire cerut de prevederile Convenției Internaționale privind standardele de pregătire ale navigatorilor, brevetare/ atestare și efectuare a serviciului de cart (STCW 1978). Ca organism național, CERONAV duce la îndeplinire obligațiile ce revin statului român din convențiile și acordurile internaționale referitoare la pregătirea și perfecționarea personalului maritim și fluvial la care România este parte.

CERONAV, cu sediul în Str. Pescarilor nr.69A, Constanța, România, cod poștal 900581, CIF 15566688, telefon: +40241639595, fax: +4024131415, pagina web: www.ceronav.ro, e-mail: office@ceronav.ro, este **Operator** de date în conformitate cu Regulamentul UE 679/2016 privind protecţia datelor cu caracter personal. CERONAV colectează și prelucrează informații despre persoanele vizate în mod onest, transparent și informat, în vederea respectării unor obligații legale, al îndeplinirii unor sarcini care servesc interesului public și care rezultă din exercitarea autorității publice cu care este investită.

**3. DATE CU CARACTER PERSONAL PRELUCRATE**

CERONAV, prin intermediul aparatului propriu central (constituit din direcţii, servicii, birouri), a unităţilor şi a subunitătilor sale din teritoriu, prelucrează datele dumneavoastră cu caracter personal având funcţie de identificare (numele şi prenumele solicitantului, prenumele părinţilor, data şi locul naşterii, naţionalitatea, codul numeric personal, domiciliul, numărul de telefon/fax, adresa de e-mail, seria și numărul documentului de identitate, imaginea, semnătura), datele bancare, datele fizionomice, datele privind starea de sănătate fizică și psihică, datele referitoare la documentele de navigație (seria şi numărul), datele referitoare la studii și formare profesională, perioade de angajare, funcții deținute, denumire angajatori, adrese angajatori, înregistrări ale sistemelor de securitate instalate în instituție.

**4. SCOPUL PRELUCRĂRII:**

\* pregătirea şi perfecţionarea personalului din transporturi navale, examinarea acestuia precum şi eliberarea şi evidenţa certificatelor de absolvire a cursurilor;

\* monitorizarea/securitatea persoanelor, spațiilor și/sau bunurilor operatorului;

\* îndeplinirea obligațiilor legale referitoare la asigurarea securității și sănătății în muncă;

\* alte operațiuni/scopuri necesare desfășurării activității și îndeplinirii obligațiilor legale.

**5. MODALITĂȚILE DE PRELUCRARE**

Prelucrarea se realizează prin mijloace mixte, cu sau fără utilizarea de mijloace automatizate. Prelucrarea datelor cu caracter personal presupune colectarea, înregistrarea, organizarea, structurarea, stocarea, adaptarea, modificarea, extragerea, consultarea, utilizarea, divulgarea prin transmitere, diseminarea sau punerea la dispoziţie în orice alt mod, alinierea sau combinarea, restricţionarea, ştergerea, distrugerea sau arhivarea.

**6. PERIOADA DE PĂSTRARE**

Toate documentele care conțin date cu caracter personal se înregistrează şi urmează regulile de păstrare, procesare, multiplicare, transport, transmitere, distrugere şi arhivare stabilite prin Legea Arhivelor Naționale şi prin proceduri interne.

**7. DEZVĂLUIREA DATELOR**

Datele personale prelucrate sunt destinate utilizării de către CERONAV şi la cerere sunt comunicate următorilor destinatari: persoane vizate, autorităţi/administraţii maritime, organizaţii internaţionale maritime, autorități publice, instituții cu competențe în activități de control, instanţe de judecată, organe de urmărire penală, dacă sunt necesare desfăşurării unei anchete, lichidatori, cabinete de avocați și altor destinatari, în condițiile legii.

**8. SECURITATEA PRELUCRĂRII DATELOR CU CARACTER PERSONAL**

CERONAV evaluează și îmbunătățește în mod continuu măsurile de securitate implementate în vederea asigurării unei prelucrări a datelor cu caracter personal în condiții de siguranța și securitate.

**9. DREPTURILE PERSOANEI VIZATE**

În conformitate cu prevederile Regulamentul (UE) 2016/679 privind protecţia persoanelor fizice în ceea ce privește prelucrarea datelor cu caracter personal și privind libera circulaţie a acestor date și de abrogare a Directivei 95/46/CE, beneficiaţi de următoarele drepturi:

\* dreptul la informare;

\* dreptul de acces la date;

\* dreptul de intervenţie asupra datelor, pentru rectificare sau ștergere;

\* dreptul la restricționarea prelucrării;

\* dreptul de opoziţie;

\* dreptul la portabilitate;

\* dreptul de a nu face obiectul unei decizii bazate exclusiv pe prelucrarea automata, inclusiv crearea de profiluri

\* dreptul de a se adresa justiţiei;

\* dreptul de a depune plângere la Autoritatea Naţională de Supraveghere a Prelucrării Datelor cu Caracter Personal (ANSPDCP), adresa B-dul General Gheorghe Magheru, nr.28-10, Sector 1, cod poștal 010336, București, România, telefon +4 031 8059211, www.dataprotection.ro, adresa e-mail anspdcp@dataprotection.ro.

Pentru exercitarea drepturilor de mai sus puteţi înainta o cerere scrisă, datată şi semnată în care se va menţiona ce drept este exercitat, la secretariatul sediului central al CERONAV din Str. Pescarilor nr.69A, Constanța, România, cod poștal 900581. Responsabilul cu protecția datelor cu caracter personal poate fi contactat la sediul central al instituției: telefon: +40 241 639595 sau pe adresa de e-mail: dpo@ceronav.ro.

Prezenta notă de informare a fost avizată în data de 12.09.2019 de către dl. Dr. Ing. Sorin-Ovidiu Cupșa, în calitate de DIRECTOR GENERAL al CERONAV. Informarea se face prin următoarele modalități: afișare la sediu, prin e-mail, prin publicare pe pagina de web și Intranet.

CERONAV ÎNTOCMIT,

**DIRECTOR GENERAL** **OFIŢER CU PROTECŢIA DATELOR**

Dr. Ing. Sorin-Ovidiu Cupșa Cosmin Ivan